Diari Oficial de la Generalitat Valenciana


Sumari del DOGV 3257, del 04-06-1998 (1998/4004)

Informació pública de l'aprovació del Projecte de Connexió de la Xarxa de Clavegueram de la Urbanització Malvasur.
------------------------------------------------------------------------------------------------------------------

### Dades del document

Número de DOGV
:   3257

Data del DOGV
:   04-06-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/4004


Organisme emissor
:   Ajuntament de Sagunt

Tipus de document
:   Anunci

Informació pública de l'aprovació del Projecte de Connexió de la Xarxa de Clavegueram de la Urbanització Malvasur. [1998/M4004]
  
La Comissió de Govern, en sessió ordinària celebrada el dia 26 de març de 1998, va adoptar entre altres, el següent acord:
  
Aprovació del Projecte de Connexió al Clavegueram amb el Col·lector General de la Urbanització Malvasur (Polígon G-1 del Pla Parcial de Platges d'Almardá. Expedient: 23/96).
  
Vist que el senyor José A. Belda Casas, en nom i representació de la Urbanització Malvasur i en referència a l'escrit de 17 de juny de 1996, d'Urbanisme, en què s'indicava la conveniència de realitzar la connexió de les xarxes d'aigües residuals de la Unitat d'Actuació G-1 al col·lector general de la platja d'Almardá, presenta el Projecte de Connexió de la Xarxa de Clavegueram de la Urbanització Malvasur, redactat per l'enginyer de camins senyor Fernando Fernández Díaz i visat pel Col·legi d'Enginyers en data 29 de gener de 1998.
  
Vist que l'enginyer industrial de l'Oficina Tècnica d'Obres d'aquest Ajuntament, en data 19 de febrer de 1998, informa que en línies generals es considera correcta la solució proposta, encara que s'hauran de tindre en compte les següents indicacions:
  
a) En el plànol de perfil longitudinal del col·lector d'aigües negres falta indicar la situació i les quotes de diversos pous de registre que figuren en el plànol de planta general.
  
b) Aparentment existeix alguna errada en el plànol de perfil longitudinal del col·lector d'aigües pluvials, ja que, realitzada visita d'inspecció, s'ha comprovat que existeix un fort descens del terreny des del camí de la Malva-rosa fins a la séquia, que no apareix indicat en el plànol. A més, amb les quotes de rasant de canonada que figuren en aquest plànol no s'obté la pendent indicada.
  
c) D'altra banda, s'haurà d'indicar en el plànol de perfil longitudinal el nivell d'aigua que habitualment hi ha en la séquia i projectar el col·lector de pluvials de manera que l'abocament a aquesta es realitzara, si és possible, a una altura mínima de 20 centímetres sobre el nivell de l'aigua.
  
d) Com que part de la canonada d'aigües pluvials discorrerà per terrenys del polígon G-2 (des del camí de la Malva-rosa fins a la séquia), s'haurà de garantir la disponibilitat d'aquests, bé perquè siguen públics, o bé perquè s'establisca una servitud de pas.
  
e) S'haurà de comptar amb la deguda autorització de la comunitat de regants propietària de la séquia on es pretén connectar la canonada d'aigües pluvials.
  
f) A causa que el nivell freàtic en la zona d'actuació és bastant alt, per tal d'evitar infiltracions en el clavegueram, les parets dels pous de registre hauran de ser de formigó, esquerdejades amb morter de ciment hidròfug de dos centímetres de gruix.
  
g) Encara que en el pressupost del projecte no figure un capítol independent de control de qualitat, aquest haurà d'entendre's inclòs en les partides corresponents, sent d'especial importància que es realitzen els assajos de compactació i qualitat del material utilitzat com a rebliment.
  
h) Si bé en el projecte s'indica que en tota excavació de profunditat superior a dos metres s'utilitzarà estrebació cuallada, en principi serà necessari utilitzar aquest tipus d'estrebació en totes les rases, tret que per la direcció facultativa de les obres es justifique tècnicament la seua innecessitat.
  
i) Seria aconsellable augmentar un poc la pendent del col·lector d'aigües fins a un 4-5?.
  
j) El recobriment de formigó de les canonades caldrà augmentar-lo fins a 15 centímetres.
  
k) En cas que les canonades de pluvials i aigües negres s'allotgen en la mateixa rasa, aquesta haurà de tindre una amplària suficient, de forma que la separació en horitzontal, entre ambdues conduccions i amb relació a les parets de la rasa, siga com a mínim de 10-15 centímetres.
  
Atés que l'article 53, paràgraf últim, de la Llei de la Generalitat Valenciana, Reguladora de l'Activitat Urbanística estableix que, quan es tracte de projectes d'obra pública per a la mera reparació, renovació o introducció de millores ordinàries en obres o serveis ja existents, sense alterar la destinació urbanística del sòl, serà innecessària l'exposició al públic prèvia a la seua aprovació administrativa.
  
Atés que l'article 34 de l'esmentada llei estableix que tota obra pública d'urbanització exigeix l'elaboració d'un projecte d'urbanització, la seua aprovació administrativa i la prèvia publicació d'aquesta en el Diari Oficial de la Generalitat Valenciana.
  
Atés que mitjançant la Resolució de l'Alcaldia de data 10 d'abril de 1997 es delegava en la Comissió de Govern l'aprovació dels projectes d'urbanització.
  
A la vista de tot l'exposat, amb el dictamen favorable de la Comissió d'Urbanisme, Inversions i Manteniment, la Comissió de Govern, per unanimitat, acorda:
  
Primer
  
Aprovar el Projecte de Connexió de la Xarxa de Clavegueram de la Urbanització Malvasur, redactat pel senyor Fernando Fernández Díaz i visat pel Col·legi d'Enginyers en data 29 de gener de 1998, amb les indicacions recollides en l'informe de l'enginyer municipal de data 19 de febrer de 1998.
  
Segon
  
Publicar el present acord en el Diari Oficial de la Generalitat Valenciana, tal com estableix l'article 34 de l'esmentada llei.
  
Contra l'acte que es comunica, que és definitiu en via administrativa, podrà interposar-se recurs contenciós administratiu, davant la sala corresponent del Tribunal Superior de Justícia de la Comunitat Valenciana, en el termini de dos mesos, comptats des del dia següent al de la recepció de l'acord que es notifica, sense perjudici que es puga exercir qualsevol altre que s'estime procedent.
  
Amb caràcter previ a la interposició del recurs contenciós administratiu, s'haurà de realitzar la comunicació a l'òrgan administratiu autor de l'acte, segons exigeix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.